Okresná prokuratúra Poprad 
Štefánikova 11, 058 01 Poprad 1

Sp. zn. : 2 Pv 228/13/7706	Poprad, 14.8.2013
EEČ : 2-57-123-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Poprad
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec maloletého XXXXX, nar. XXXXX, hoci mu vyživovacia povinnosť vyplýva priamo zo Zákona o rodine a rozsudkom Okresného súdu XXXXX č. XXXXX zo dňa XXXXX, právoplatným dňa XXXXX, bol zaviazaný prispievať na jeho výživu sumou 3000,- Sk (99,58 €) mesačne k rukám matky maloletého dieťaťa XXXXX, vždy do 15. dňa v tom ktorom mesiaci vopred počnúc dňom právoplatnosti rozvodového rozsudku, túto svoju vyživovaciu povinnosť úmyselne v Poprade, okres XXXXX, ani inde neplnil od 01.11.2012 do 26.04.2013, kedy matke dieťaťa uhradil výživné v sume 300,- €, s výnimkou mesiaca január 2013, kedy jej uhradil sumu 100,- €, pričom nebol evidovaný ako uchádzač o zamestnanie a nepoberal dávky a príspevky v hmotnej núdzi a je evidovaný ako živnostník, čím mu za uvedené obdobie vznikol dlh na výživnom pre matku dieťaťa XXXXX, nar. XXXXX, bytom XXXXX, XXXXX XXXXX, vo výške 497,48 € a následne dňa 16.05.2013 jej uhradil sumu 300,- €, čím jej uhradil dlh na výživnom za obdobie od 01.11.2013 do 31.05.2013 v plnej výške a trestný čin nemal trvalo nepriaznivé následky,

lebo zanikla trestnosť činu.

Odôvodnenie:
     Uznesením povereného príslušníka Obvodného oddelenia PZ XXXXX sp. zn. ORP-XXXXX zo dňa XXXXX bolo začaté trestné stíhanie a vznesené obvinenie XXXXX, nar. XXXXX, trvale bytom XXXXX, XXXXX, pre prečin zanedbania povinnej výživy podľa § 207 ods. 1 Trestného zákona na tom skutkovom základe, že ako otec maloletého XXXXX, nar. XXXXX, hoci mu vyživovacia povinnosť vyplýva priamo zo Zákona o rodine ako aj z rozsudku Okresného súdu v Poprade pod č. k. XXXXX zo dňa XXXXX, ktorý nadobudol právoplatnosť dňa XXXXX, ktorým bol maloletý XXXXX zverený do osobnej starostlivosti jeho matky XXXXX, nar. XXXXX, trvale bytom XXXXX, XXXXX, s právom zastupovať maloletého a spravovať jeho majetok a ktorým zároveň zaviazal otca platiť výživné na maloletého XXXXX v sume 100,- € mesačne počnúc právoplatnosťou rozsudku, t.j. od XXXXX, až do doby, kým sa nezmenia pomery, ktoré je otec povinný platiť vždy do 15. dňa toho ktorého mesiaca k rukám matky XXXXX, kde si povinný túto vyživovaciu povinnosť vôbec úmyselne nesplnil v Poprade ani inde za obdobie november a december roku 2012 a február a marec 2013, čím mu za uvedené obdobie vznikol dlh na výživnom pre XXXXX, vo výške 400,- €, pričom povinný vo vyššie uvedenom období nebol evidovaný ako uchádzač o zamestnanie na príslušnom Úrade práce, sociálnych vecí a rodiny XXXXX, v hodnotenom období nepoberal dávku a príspevky v hmotnej núdzi od Úradu práce, sociálnych vecí a rodiny XXXXX a nepoberal nemocenské dávky a nepoberal dávku v nezamestnanosti zo Sociálnej poisťovne, pobočka XXXXX a v hodnotenom období bol vedený v živnostenskom registri v období od 01.11.2012 až doposiaľ. 

     Vykonaným skráteným vyšetrovaním bolo zistené, že obvinený XXXXX svoju vyživovaciu povinnosť neplnil od 01.11.2012 do 26.04.2013, kedy matke dieťaťa uhradil na výživnom sumu 300,- €, s výnimkou mesiaca január 2013, kedy bežné výživné riadne uhradil v sume 100,- €. Následne matke dieťaťa uhradil dňa 16.05.2013 sumu 300,- €. Od 01.11.2012 do 31.05.2013 jej mal na výživnom uhradiť sumu 697,06 €, uhradil jej spolu 700,- €, čím jej dodatočne uhradil dlžné výživné v plnej výške, čím svoju vyživovaciu povinnosť dodatočne splnil. Počas uvedeného obdobia nebol evidovaný ako uchádzač o zamestnanie, nepoberal dávky a príspevky v hmotnej núdzi, je evidovaný ako živnostník, nie je evidovaný ako vlastník nehnuteľnosti.

     Matka dieťaťa vo svojej výpovedi potvrdila úhradu dlžného výživného, ako aj to, že dieťa núdzou netrpelo.

     Zistený skutkový stav je potvrdený listinnými dôkazmi, nachádzajúcimi sa v spise, najmä rozsudkom Okresného súdu XXXXX č. XXXXX zo dňa XXXXX, rodným listom dieťaťa, potvrdením o návšteve školy, správami a potvrdeniami Úradu práce, sociálnych vecí a rodiny XXXXX, Sociálnej poisťovne, pobočka XXXXX, výpisom zo živnostenského registra, výpisom z katastra nehnuteľností.

     Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

     Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

     Z vyššie uvedených dôvodov bolo potrebné rozhodnúť tak, ako je to uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresnej prokuratúry XXXXX do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Pudláková
prokurátorka